Curiosity vind “waterryke” grond teen berg op MarsCuriosity Foto: NASA/JPL-Caltech/MSSS Nasa se Curisity-tuig wat hom reeds ’n stywe ent teen berg Sharp se hang op bevind, het op ’n stuk grondbodem afgekom wat drie tot vier keer soveel water bevat as enige ander plek waaroor die tuig op Mars gery het. Die plek staan as die Marias Pass bekend, en Curiosity het verskeie weke die gebied, wat ongewoon baie silika en waterstof bevat, bestudeer. Die tuig het ook sy boor ingespan, en terwyl die tuig nou verder beweeg, word die materiaal wat losgeboor is verder in die laboratoria aan boord ondersoek. Die gebied wat ondersoek is word as ’n geologiese kontaksone beskryf. Meer inligting by Astronomy.com